Randers den 11. september 2023

**Høringssvar til Budget 2024-27, fra LMU, mestringsvejledningen og SKP, Center for Psykiatri og Socialt Udsatte.**

Medarbejdersiden i lokalt MED-udvalg, mestringsvejledningen og SKP, Center for Psykiatri og Socialt Udsatte, kvitterer for et gennemarbejdet basisbudget med fokus på SØP/ fingerplanen, med de udfordringer og ubekendte der er i forhold til råderummet.

Opmærksomhedspunkter:

* Døgndækning af mestringsvejledning. Vi tænker det er vigtigt, at der forgår en grundig afklaring inden man tildeler døgndækning, således vi ikke skaber et behov borgere, som reelt ikke har det. Opmærksomhed på overenskomstmæssige udfordringer i forbindelse med at sætte døgndækning i værk – varslingsfrister mm. Eventuelt ansætte nye medarbejdere ind i opgaven med de rette kompetencer.
* Virtuel støtte som udgangspunkt til alle nye borgere som tildeles mellem 1,5 til 3 kontakter på måned. Der er borgere som ikke har teknologien eller kan bruge den. Der kan også være borgere hvor indsatsmålene ikke er mulige at arbejde med Virtuelt. Der er borgere som har brug for det fysiske møde. Borgere som har behovet, men som vil trække sig, hvis der kun tilbydes virtuel kontakt. Der kan være udfordringer som det ikke er muligt at observere virtuelt – borgeren modtager derfor ikke den rigtige støtte.
* Afgive opgaver til civilsamfundet, f.eks. selvhjælp Randers. Er der nok frivillige til at varetage den mængde borgere? Har de frivillige den faglighed og de rette kompetencer til at varetage samtlige borgeres til tider komplekse lidelser?
* Store bededag og den manglende kompensation til kommunerne udhuler driftsbudgetterne.

Med venlig hilsen

På vegne af medarbejdersiden i LMU, mestringsvejledning og SKP, Center for Psykiatri og Socialt Udsatte.

Carsten Fogh Jensen, næstformand.